Dette skjedde virkelig.
I Pennsylvania.
Da jeg var liten gutt i Polen, drømte jeg hele tiden om Amerika.
Jeg kom, arbeidet hardt
og klatret til de høyeste stjernene.
Kom igjen!
Dere er verdens beste publikum! Takk!
Hils på mitt livs lys, min kone, min store kjærlighet, Marla!
Marla er dekorert i ekte polsk rav
fra kolleksjonen "Jan Lewan: Tidløs eleganse".
Kom etter konserten og kjøp.
Eller på Jan Lewans suvenirbutikk i Hazleton, åpen mandag til lørdag 9 til 17.
Sånn skal det være!
Mickey Stutz har ild i fingrene i kveld!
Takk til min kone! Jeg elsker deg, Marla!
Jeg ville bare si at det var en vidunderlig konsert.
Skal jeg uttale navnet ditt på polsk eller engelsk?
- Det du vil. Ingen sier det på samme måte. - Min far var polsk.
Ingen sa navnet hans riktig heller.
En liten pris å betale for å bo i mulighetenes land.
Jeg kom med ingenting, ikke engang engelsk.
Jeg tok alle slags møkkajobber. Jeg gav ikke opp.
Og så møtte jeg denne mannen. Et musikalsk geni. Han forandret alt.
Jeg stod i pølsekø i en time. Han foran meg fikk den siste.
Si et instrument, og Mickey kan spille det.
Ikke trekkspill. Hyggelig å hilse på deg.
Mickey og jeg spiller overalt.
Kirker, parader, åpninger, rulleskøytebaner.
I 1981 spilte vi på 427 pikniker.
Jeg bygger stadig opp bandet,
og nå er dette nullet fra Polen kongen av Pennsylvania-polkaen.
- Jan... Bilen har punktert. - Jeg skal skifte dekk.
Jeg fortalte bare denne vakre damen hele livshistorien min.
Så inspirerende!
- Fortalte han hvordan vi møttes? - Ikke ennå.
- Fortell du. - Nei, du.
- Det var min store sjanse... - Jeg gjør det.
Etter skolen ble jeg Miss Hazleton,
og siden jeg var lokalkjendis, ble jeg invitert med på kreftaksjonen.
Jeg så Jan, og for å være ærlig syntes jeg synd på ham.
Jeg var svært nervøs. Første gang på tv.
Jeg hadde jobbet så hardt for å nå toppen,
og hvis det gikk galt, kunne det bli lenge til neste sjanse.
Stille! Nå begynner det.
Nå ønsker vi velkommen en ny gruppe
som har vakt oppsikt i Scranton/Wilkes-Barre/Hazleton-området.
Mine damer og herrer: Jan Lewans orkester!
Dere vet hva dere har å gjøre! Ring nå, så kurerer vi all kreften i dag!
Spill opp musikken Bandet er i gang
Med Pennsylvania-polka
Finn deg en partner og bli med på ball
Pennsylvania-polka
Oi!
Det begynte i Scranton Er nå nummer 1
Kom an!
Det er stor underholdning
Alle har fullstendig dilla på vår polka fra Pennsylvania
Idet jeg så henne, visste jeg det. Det var fremtiden. Det var min Marla.
Jeg var betatt.
En etnisk entertainer, sjarmerende og sofistikert...
En artist med klasse. Og den aksenten...
Vi danser, danser hele natten
Så romantisk!
Kan jeg ta et bilde?
- Ja visst! - Selvfølgelig!
Jeg forstår meg ikke på fotoapparater. Lon! Kan du...?
Skal bli.
Smil!
Rommet mitt var iskaldt i går.
Selv med ti pledd holdt jeg ikke varmen.
- Vi skal fikse det. - Når?
Snart. Jeg må bare reparere motoren. Men det er så godt som ordnet.
Når du har betalt for bilen, bensinen, musikerne...
Mamma! Slapp av.
Jan har spilt to konserter på rad og kjørt hele natten
for å spise frokost her.
Vi er så glade for at du bor her for å hjelpe til med David.
Det betyr så mye når vi er på turné å vite at han er i bestemors hender.
Å passe den skjønne gutten...
...er den største gleden i mitt liv.
Så søtt, mamma.
Og han er grunnen til at jeg mener at det er på tide å bli realistisk.
Du trenger fast jobb. Rørlegger, elektriker.
Hver natt ligger jeg våken og bekymrer meg.
- Hun trenger vel ikke å bekymre seg, Jan? - Ikke vær redd!
Jeg jobber og jobber og tenker hele tiden større.
- Jeg bygger et imperium. - Imperium?
Noe jeg kan etterlate meg til David, min prins, og Marla, min dronning.
- Ser du? Ingen grunn til bekymring. - Hvorfor bygge et imperium?
Du har hendene fulle med krimskrams-butikken.
Jeg snakker om den virkelige verden.
Hva er galt med å bygge et imperium om det er det han vil?
- Han spiller polka. - Da blir det et polka-imperium!
Og når jeg er kongen på haugen, skal jeg kjøpe en Cadillac til deg, Barb.
Og boblebad. En Cadillac med boblebad!
Takk, Jan, for at du ikke sov i natt,
så du kunne lage denne deilige frokosten til oss.
Ja. Takk, Jan.
JAN LEWAN SUVENIRER
Da spiller vi 24., 25. og 27.?
Ok. Vi kan spille den 26.
Takk. Ha det.
Takk!
Mickey Stutz! For en overraskelse for øyet!
Jeg slutter i orkesteret.
- Mickey Stutz, du er orkesteret! - Ikke nå lenger.
Mickey Stutz. Du og jeg er et team.
Du gir folk livsglede med lydene dine. Jeg gir folk livsglede med Jan Lewan.
- Vi tjener ikke nok. Jeg er ferdig. - Nei. Du får ikke lov.
Alle forretningsbøker sier "ha en plan". Jeg har en 25-årsplan.
Vi begynte her med saltbøsse. Nå er vi på serviett med mye folk.
På vei mot hva?
Parmesan. Alle blir rike!
- Jeg tjener fortsatt lommerusk. - Jeg skal jobbe hardere.
Ingen jobber hardere enn deg. Det er det triste.
- Du vet tante Lois i New Castle? - Hun med lilla genser?
Hun elsker å se oss spille. Hun og venninnene.
- Så hyggelig. - Så jeg sier:
"Kom og se oss på Beerfest." Hun sier: "Er det gratis?"
Jeg sier: "Vil du ikke betale tre dollar for å se nevøen og favorittbandet ditt?"
Hun sier: "Jeg liker ikke å betale. Kanskje en dollar."
Jeg sier: "Jeg kjører i fire timer hver vei og spiller i fem timer,
og du kan ikke betale tre dollar? Hva med venninnene dine, Lois?"
"Er de like gjerrige?"
Hun sier: "De kan gi tre dollar for en kielbasa, men musikken burde være gratis."
Den dama skiftet bleier på meg!
Da gir vi tante Lois gratisbilletter. Mange andre vil betale tre dollar.
Det er ikke nok. Lonny og Steve vurderer også å slutte.
Mickey, Mickey, vi er på vei! Jeg har en drøm.
Vi blir store.
Honorarene er for lave og bandet for stort.
Det er en del av planen. Stort band betyr stort publikum.
Lonny sier at du vil få med en dansende bjørn.
Ja. Bitsy Bear. Hun danser morsomt.
Cheryl fikk nok da hun hørte det. Vi har en høne fra før!
Jeg visste det. Cheryl står bak.
Hun maser hele tiden. Vil at jeg skal gå tilbake til RadioShack.
- Du hater den jobben! - Innse det, Jan. Denne bransjen stinker.
Jan! To leveringer!
Gi meg litt tid, så blir det mer penger slik at Cheryl slutter å mase.
JAN LEWAN SUVENIRER
Når Jan Lewans orkester spiller, føler jeg energien til publikum og tenker:
"Hvordan kan jeg få alle med på Jan Lewans amerikanske suksessdrøm?"
Hva er det man investerer i?
Jan Lewan.
Denne drømmen her.
- Jeg skjønner ikke hva et gjeldsbrev er. - Jeg lærte det av en fetter i Polen.
Han får investeringer i virksomheten sin, og så betaler han investorene renter.
Jeg vil ikke bare være kongen av Pennsylvania-polka.
Deres investering vil bidra til hele virksomheten min.
Som denne butikken, vodka med Jan Lewan-smak, polka-program på tv...
Og vi gir oss ikke der. Min suksess er deres suksess.
Og dere får garantert penger igjen for det.
12 prosent. Jeg lover.
Hvor mye investerte ekteparet Sajac?
Det kan ikke jeg si. Du må spørre dem.
Larry har alltid investert klokt.
Du og denne vakre unge damen får dra hjem, lese alt
og se om Jan Lewan er noe for dere.
USLÅELIG AVKASTNING
Jeg hører om renseriet kan veksle en 20-lapp.
Kom inn, Marla. Du husker vel Ed og Anita?
- Vi er Jans største fans. - De vurderer å investere.
Det kan ikke gå galt med den mannen. Han gir seg aldri.
- Vi får 3 % i banken. - 12 % høres for godt ut til å være sant.
Det er sant. Derfor er det godt.
INVESTERING - TI TUSEN DOLLAR
Velkommen til første etasje av den store begynnelsen.
Mine damer og herrer, Mickey Stutz!
- Jeg hører at folk investerer hos deg. - Ja, møt meg etter konserten!
Lewan begynner med pierogisalg!
Lewan med tidenes største bidrag til Hazleton kreftaksjon!
Polkakonge starter plateselskap
Godt jobbet, Lonny. Vi tjente godt i dag.
- God og tykk! - God og tykk?
Favorittstørrelsen min. Ses på bussen, Lonny.
- Hun vet vel at jeg er gift? - Hun gav visst Jimmy Warsaw flatlus.
Å, gi deg.
- Jeg gir denne til moren din. - Hun elsker konvolutter,
spesielt med penger!
Jeg var imot det, men bjørnen var en genistrek.
Stoler du på meg nå? Dette vil få Cheryl til å smile.
Du reddet meg, Jan. Du reddet meg fra RadioShack.
Så, så, Mickey.
Det er så godt å betale musikerne mine det de fortjener!
Hopp inn. Vi har polka å gjøre.
SEKS MÅNEDER SENERE
Har du tid, Ron?
- Hvor er angreknappen på denne? - Aner ikke.
Vi fikk en telefon om en kar som selger ulovlige gjeldsbrev.
Kan være pyramidespill.
Jeg har 15 saker. Kan ikke Angela ta det?
Hun har 19 saker.
Bare se på det. Det er en polkafyr.
- Spiller han poker? - Polka. Du vet, ompapa, ompapa.
JAN LEWAN SUVENIRER AS 24 måneder - 12 % årlig rente
Rentene reinvesteres
Hei. Jeg heter Jan Lewan. Har du alltid drømt om å reise til Polen?
Nå finner du gamlelandet i Jan Lewans suvenirbutikk.
Her finner du autentiske håndsydde drakter.
Vakkert porselen.
Dyrebart rav...
Flott krystallglass.
Her hos Jan Lewans suvenirer!
I kjøpesenteret på 21st Street i Hazleton!
Det er den nye reklamen.
- Veldig bra. - Bedre enn den gamle.
Mer kvalitet og dyrere.
- Ja. Mr. Lewan... - Kall meg Jan.
- Er det Yan eller Jan? - Det du vil.
Hva er riktig?
Jeg vet ikke.
Vet du hvorfor jeg er her?
Nei, men det er fint, for det kommer aldri svarte personer.
Bortsett fra UPS-damen.
Tar du imot investeringer i Jan Lewan Suvenirer AS?
Ja. En god investering for å bygge et imperium.
Men bare les og se om det er noe for deg.
- Jeg er ikke her for å investere. - Alle er 100 % fornøyde.
Vi får stadig flere, så alle tjener penger.
Har du registrert deg hos delstaten og levert prospekt?
Jeg tror ikke det...
Da må delstaten kreve at du umiddelbart slutter å ta imot investeringer.
Men alle er jo så fornøyde.
Det du gjør, er dessverre ulovlig. Du risikerer fengselsstraff.
Jan... Unnskyld. Jeg fikk solgt det siste påskeegget!
- Jeg bestiller flere. - Ok. Vil dere ha noe?
Nei, ingenting. Kan du lukke døren?
Takk, min kjære.
Men...
Jeg gir folk et løfte. Jeg utbetaler renter hvert kvartal.
Du er ikke registrert. Du kan ikke gjøre det.
- Du må betale alt tilbake i dag. - Dagen i dag eller en annen dag?
Tre dager etter varsel. Du har fått varsel.
Ok. Ikke noe problem.
I Polen driver alle med bestikkelser. Gjør du det?
- Det er også ulovlig. Jeg gjør ikke det. - Ikke jeg heller. Ok, tre dager.
Jeg skal gjøre det på to, for jeg elsker USA.
- Fint at vi fikk snakket ut og ordnet opp. - Jeg også. Fint å ordne.
- Disse tingene kan balle på seg. - Ingen baller!
Hvem var den mannen?
- En fan. - Virkelig? Så artig.
Det ville vært flott å nå ut til det svarte publikummet.
Han var også fra myndighetene. Jeg gjør kanskje ikke alt på riktig vis.
- Blir det bråk? - Nei. Jeg må bare fylle ut noen skjemaer.
Du skriver så stygt. La meg hjelpe.
Du er en fantastisk dame som jeg elsker høyt.
- Men jeg tar det selv. - Gjør som du vil.
- Jeg drar tilbake til kontoret. - Bli med inn og spis.
- Du har jobbet hele dagen. - Litt til.
Du blir med inn.
Jan!
Elsker deg!
Alle danser polka Polka dagen lang
Alle danser polka
Mens de synger denne sang
Beklager, Janek.
Jeg har ikke noe som skal leveres. Ingen har ringt.
- Har du noe som må vaskes opp? - Vi har ikke servise.
Alt serveres på papptallerkener.
Men fettutskilleren må rengjøres.
Ok.
Hvordan gikk det?
Vi samlet inn 573 dollar til St. Stanislas.
Du er så god. Middagen står i ovnen.
Du er min vidunderlige.
Jan?
Marla sa at myndighetene kom og snuste i dag.
Hva gjaldt det?
Ingenting. Papirarbeid. Forretninger. God natt, Barb.
Jaså?
For Carol Menlow ringte for å si
at hun stoppet ved siden av deg på rødt, og at du hulket.
Jeg...
Lavt blod gjør meg sukkergal. Marla har rett. Jeg må spise.
Det var tre timer siden. Hvor har du vært siden?
Jeg og Mickey Stutz dro for å finne mat.
- Det er noe som foregår. - Nei, ingenting. Alt er i orden.
Jeg advarte Marla mot musikere. De greier ikke å holde den i buksa.
Jeg har den alltid i buksa. Jeg tar den bare ut for å tisse.
Jeg følger med på deg, Jan.
Hvis du gjør noe som går ut over familien, knuser jeg deg.
Da sløyer jeg deg og fileterer deg og sender deg til Polen i en pose.
Ok.
Det andre huslånet trenger bare Mr. Jan Lewan å undertegne?
- Ikke Mrs. Jan Lewan? - Ja, huset står bare på deg.
Jeg gjør det i ettermiddag.
Anita! Ed! Favoritt-Krzyzewskiene mine!
Hva fører dere hit?
Vi har noe viktig å snakke med deg om angående investeringen.
Flott. Vil dere ha yoghurtis? Kom!
Marla? Jeg er straks tilbake. Denne veien.
Så...
...dere har sikkert snakket med svarte Ron Edwards?
Hvem er det?
Hvordan er den med peppermyntesmak? Ananas er nydelig.
Vi vil investere mer i Jan Lewans suvenirer.
Fint at dere er fornøyde, men jeg tar ikke imot flere investeringer.
- Hvorfor ikke? - Det er fullt. Jeg har alle pengene.
- Snart får dere investeringen tilbake. - Vi burde ha kommet tidligere!
Vi fikk ikke pensjonsforsikringspengene før nå. Beklager.
Dere liker virkelig å investere hos Jan Lewan?
Hvor var du i 87? Vi ble skviset i aksjemarkedet.
Det er fikset av de Wall Street-forbryterne.
Vi trenger en god investering for vanlige folk.
Vel, jeg har en ny mulighet som jeg ikke nevnte fordi det er større summer.
Har den også garantert avkastning?
- Ja, det har den. - Da vil vi investere!
Straks tilbake.
JAN LEWAN SUVENIRER AS
AMERIKANSK POLKA AS
Jeg har sluttet med alt annet for å konsentrere meg om polka.
Hvis dere har venner som er interesserte, så be dem ringe.
Men bare gode venner som verdsetter eksklusivitet.
Det er viktig å være...
Jeg har en fetter i Delaware som nettopp fikk en stor yrkesskadeerstatning.
Han burde ringe i dag. Til dere!
Det er da så altfor mye! La oss få betale for dem.
Nei! Ja vel, 22,99.
Jeg skal jobbe 20 ganger hardere for dere!
Jeg skal gjøre dere fornøyde! Jeg skal ikke svikte dere!
Tilgi meg, Fader, for jeg har syndet. Det er to måneder siden sist jeg skriftet.
Gud lytter.
Jeg har gjort noe galt fordi det vil hjelpe meg å gjøre det rette.
- Hva er det du bekjenner? - Jeg lyver.
Jeg er en synder, men jeg lover å jobbe hardt og betale alt tilbake.
Jeg trenger bare mer tid.
Når jeg gjør suksess, skal jeg holde alle løftene.
Angrer du på din synd?
Ja. Jeg har bedt Gud om å vise meg veien.
Si ti Fadervår, og hold deg på den rette sti.
Det skal jeg, det skal jeg.
Mr. Lewan?
Ron Edwards fra Pennsylvania finanstilsyn.
- Husker du meg? - Ron Edwards! Selvfølgelig.
Dette er en oppfølgingstelefon.
Ja, jeg er så glad for at du kom og stoppet meg.
Jeg har returnert alle pengene.
Jeg hadde bare seks investorer, så det gikk fint.
INVESTORLISTE
Så det var det. Jeg gjør ikke den feilen igjen.
Ingen flere investeringer. Nå blir det bare polka.
- Du burde komme og se oss en gang. - Godt at vi fikk ordnet det.
Takk, Mr. Lewan.
- I like måte, bror. - Ok, bror.
INVESTERT BELØP
Hvordan skal jeg tjene så mye? Hvor skal jeg få pengene fra?
Det er Lou Laroue Show
med Lou Laroue som vert!
Jan, du har alltid så mye fore.
Ja, og i dag har vi en overraskelse: min sønn Davids trompetdebut.
En familieaffære!
Det er den eneste typen affære min kone godtar.
Ok.
Du er hele tiden på turné.
Du har butikken, plateselskapet, radioprogrammet, vodkaen...
Og nå Jan Lewan gruppereiser til Europa. Jan Lewan utvider hele tiden.
- Fortell om det. - Det er spennende.
Jeg leder grupper på 12-dagersturer til Europas store hovedsteder.
Vi begynner i Warszawa og avslutter i Vatikanet
med privat audiens hos paven.
Paven? Litt av en opplevelse!
Ingen andre tilbyr denne eksklusive pavepakken.
- Bare Jan Lewans europareiser. - Flott.
Du har en sang til oss i dag?
Bare for dette programmet. Vi skal spille "Lou Laroue Show Polka".
For en ære!
Han får deg til å le
Han får deg til å gråte
Han har byens beste gjester
Bli med på tur til Vatikanet
Møt mannen som er nærmest Gud
Spis pastamat
Og snakk med paven
Vi elsker deg, Lou Laroue!
Straks tilbake.
Velkommen til Warszawa!
Hei! Godt å se deg! Vi kom akkurat til Bratislava.
Wien! Se der!
Buongiorno, buongiorno.
Vi i Roma, og i dag skal vi møte paven. Det er en spesiell dag.
Takk, Mickey.
- Kan vi kjøpe iskrem nå? - Nei, vi har ikke tid. Kom.
Anita!
Og så går vi denne veien.
Denne veien!
Nå blir det femstjerners lunsj og iskrem, og så er det privat audiens hos paven.
Pass på her! Humpete fortau.
Beklager. Bare fortsett.
Forsiktig. Kom igjen. Den veien til nam-nam.
- Du blir med meg, Mickey Stutz. - Jeg er sulten.
Jeg har peanøtter.
- Hva er dette? - Nei, Mickey! Skru av!
- Jeg skulle jo filme deg. - Du skal være livvakten min.
Hvorfor det?
Jeg har ikke noen bekreftet avtale med paven.
- Dette er jo pavepakken! - Det er en katastrofe.
- Du sa vi skulle møte paven. - Jeg har ringt i ukevis uten å få svar!
- Jeg trodde du kjente ham. - Jeg møtte ham én gang som sjuåring.
Unnskyld meg.
Jan! Alle disse menneskene er her for å møte paven. Hva skal du si?
"Hvem tror dere at dere er? Paven er en travel mann!"
"Han kan ikke møte en gjeng nuller fra Pennsylvania!"
Nå prøver vi bestikkelser. Det er mye penger. Gå sammen med meg og se tøff ut.
- Pass på at ingen skygger oss. - Hvorfor skulle de det?
- For drepe oss og ta pengene! - Hva?
Hvem er det? Har du sett ham før? Lat som om du har pistol.
Ikke... Hold deg unna kofferten!
- Jeg går dit. - Ok. Jeg blir med.
Nei. Du er for svett.
Tror du at han kommer snart?
Jeg er litt urolig. Mange av de gamle ser litt slitne ut.
Når som helst. Tenn et lys og be.
- Går det bra? - Utmerket.
- Klokken er kvart på fem. Du sa tre. - "Hvis han kommer."
Du sa ikke "hvis"!
Slapp av. Selv om paven ikke kommer, har alle helsen i behold.
Jeg må spy.
De skurkene tok pengene mine.
Den løgnaktige presten skal få se en side av meg han ikke liker.
Be for meg, Mickey Stutz.
Vent. Hvorfor skal jeg be? Og for hva?
Sulten? Vil du ha peanøtter?
Det var en fin dag, hva?
Dette er den beste dagen i mitt liv.
- I alle våre liv. - Vi vil investere mer hos deg.
Vi har fortalt alle vennene våre om deg, på en diskré måte,
og de vil også investere.
Jeg sender rundt skriveplate, og alle skriver opp hvor mye.
- Skulle ønske mamma var her i dag. - Ja, Barb er så gøyal.
Kutt ut. Jeg mener det. Hun ville blitt imponert.
Hun ville sett hvor mange som vil investere.
Vi forteller ikke mamma om det.
Men jeg vil at hun skal se hvor mange som har troen på deg.
Ja, men det er ikke pent å hovere.
Gi deg. Hun maser alltid om at du aldri vil lykkes.
Det ville vært fint å gni det inn.
Marla. Vi har akkurat møtt paven. Hjertene våre er fulle av kjærlighet.
Du har rett. Unnskyld. Jeg er et dårlig menneske.
Du er et menneske med mangler og begjær som alle andre.
Jeg tror også at det er best at du aldri snakker om investeringene,
for jeg tar meg av forretningene.
Virkelig? Aldri? Jeg trodde vi var partnere.
- Har jeg gjort noe galt? - Tuller du?
Du har gjort noe riktig.
- Jan... - Husk dette.
Alt jeg gjør, gjør jeg for deg.
Ja. Vi er i Roma på et flott hotellrom.
Så du gjør åpenbart noe riktig.
- Skål for i dag. - I dag.
Vi burde ha en kameramann på heltid
som kan filme alt jeg gjør: konsertene, neste pavebesøk.
Og så selger vi videoer til fansen.
Det er genialt.
Vent.
- Prego! - I dag så jeg hvem du virkelig er.
- Mickey? - Du er en løgner.
Jeg løy ikke! Vi møtte jo paven.
Kutt ut. Hva om vi ikke hadde fått møtt ham?
- Men det gjorde vi! - Du løy for alle sammen!
Iblant sier man ting for å få dem til å skje.
Hvordan tror du jeg kom hit jeg er i dag?
Jeg sier hva som vil skje og tror på det.
Jøss. Du er full av unnskyldninger.
Nei. Jeg er full av Amerika.
Det skjer ingenting om du ikke har troen. Hvis du tror på hus, får du et hus.
Hvis du tror på vakker kone, får du kone. Hvis du tror på venn, får du venn.
Man sier store ting, så skjer det store ting.
Jeg er ikke en løgner. Jeg har tro.
Jøss.
Du har tæl, Jan. Jeg kunne aldri gjort det.
- Få noe til å skje, da. - Hva da?
Noe. Hva som helst.
Jeg...
Nei, det er teit.
Nei! Fortell meg hva du ønsker, så gir jeg deg makt til det!
Jeg hater navnet mitt.
Jeg har alltid ønsket meg et kunstnernavn.
Jeg vil kalle meg...
Mickey Pizzazz.
Mickey.
Kom.
Ned på kne.
Kom.
Ok.
Mickey Stutz vil bli kalt Mickey Pizzazz.
Et navn med futt for en mann med futt.
Og i dag hører Gud deg.
Heretter heter du Mickey Pizzazz.
Takk!
FEM ÅR SENERE
Kom igjen, dans! Alle sammen!
På saksofon: Judy Glemp og Lonny Suwalski!
På trompet: min sønn David Lewan!
Og på klarinett, min store stjerne,
selveste herr Magiske Fingre: Mickey Pizzazz!
Vince, zoom inn nå.
Alle sammen! Stopp, alle sammen!
Marla gav meg akkurat en utrolig nyhet!
Det gleder meg å kunne dele den med alle som har støttet meg så lenge.
Jeg kunne ikke gjort det uten dere. Vår siste CD, som vi selger her i kveld,
har blitt nominert til Grammy!
Årets album i polkaklassen!
Jeg elsker deg!
Hei! Kom hit, din jævel!
Hei! Vi spiller "Proud to Be an American". Ok?
"Proud to Be an American".
Denne kommer fra hjertet.
Du er født i Amerika
Så heldig du er
Bare i Amerika
Kan man strekke seg etter de høyeste stjerner
Man kan si hva man vil
Tenke hva man vil
Gjøre det man vil gjøre
Tenk å være en amerikaner
Å være som en av dere
Jeg kom hit fra et fremmed land
Så heldig jeg er
Og som så mange før meg
Åpnet dere armene
Dere gav meg deres daler,
fjell og sletter
Dere gav meg en ekte kjærlighet
Nå er jeg også amerikaner
Jeg er akkurat som en av dere
Nå er jeg amerikaner
Jeg er akkurat som en av dere
Akkurat som deg og deg
- Hvor mange tar du med til LA? - Tror du 500 er nok?
Jeg kan sende flere om det trengs.
Jan?
Ja?
Du vet at Lindsey har lærevansker?
Ja, jeg vet at dere har problemer, men hun er så søt.
Vi fant en spesialist hun fant tonen med. Hun så sammenhenger som aldri før.
- Men det er dyrt, og... - Send regningen til meg.
- Mener du det? - Ja!
Det er flott at du har funnet en som kan gjøre jenta di normal.
Jeg håper du skjønner hvor mye det betyr for oss.
Kom.
- Det gjør jeg. - Takk.
Det gjør jeg virkelig.
Hvordan kan dette gå rundt? Vi har ikke hatt en kunde på tre timer.
Derfor begynte pappa med postordresalg.
Foregår det salg her? Nytt for meg.
- Hvorfor er du så sint på pappa? - Jeg er ikke sint på faren din.
- Jeg mener bare at han lever i drømmeland. - Han skal møte produsenter i LA.
Og når han får sitt eget TV-program, skal jeg være med.
Det er bare drømmer. Ikke noe mer.
Folk storkoser seg på konsertene hans.
Han flyr på første klasse til LA, bor i Beverly Hills... Hvordan?
Jeg går og kjøper lunsj.
Jeg vil ikke at du skal følge i hans fotspor.
- Det finnes bedre fotspor. - Ok, mormor.
- Vil du ha noe? - Så snill du er.
Kjøp en biffsandwich. Uten paprika. Pass på at de bruker riktig sandwichjern.
Mickey! Jeg trodde det faktisk var en kunde.
Hei, Barb. Lenge siden sist.
Jeg hjelper til mens de jetsetter i California.
Dette er den store kvelden. Vi kan vinne.
Det virker usannsynlig.
Jeg så Cheryl i banken.
Hun har lagt på seg. Går det bra med henne?
Skjoldbruskkjertelen. Voldsomme humørsvingninger også.
- Jeg skulle hente noen flygeblader. - Jeg skal se etter. Hold fortet.
Ok.
Fant dem!
De var under disken. Du ser godt ut, Barb.
Det var hyggelig sagt.
Vi spiller på Trump Taj Mahal i neste måned.
Du burde komme.
- Tror ikke det. - Ja, det er langt borte.
Det begynner å ta av på Grammy-utdelingen.
Jeg tror jeg ser Tom Jones på vei mot meg.
Jan Lewan.
- Hvem? - Jan Lewan, polka.
- Jan Lewan! - Hallo!
Hei! Velkommen. Du ser glad ut.
Ja, fikk en flott gavekurv med en minihårføner.
- Jeg ser Eddie Murphy! - Hvor?
- Er dette din første nominasjon? - Hva?
Ser det ut som om han har lagt på seg?
Marla!
- Sheila. - Vi så Jan i avisen.
Vi vant ikke, men det var gøy å bli nominert.
Var du der også?
- Selvfølgelig! - Jøye meg!
Hvordan var det?
Det var 21 grader i Los Angeles.
Du må ha sett kjendiser.
Tom Jones, Andy Garcia, Eddie Murphy... Jeg hilste på Judy Tenuta.
- Var hun hyggelig? - Hun var så hyggelig.
- Kan jeg ta det på krita? - Be Jan om å være forsiktig med sennepen.
Han elsker sennep.
Livet ditt er så spennende.
Jeg kjente deg da du var et null.
Jeg var aldri et null! Jeg var Marla.
Jo da, men hvem er Marla? Hun gikk på skolen sammen med Sheila.
Marlaer og Sheilaer er ikke på Grammy-utdelingen og møter ikke paven.
Du er Mrs. Jan Lewan. Det er mye bedre enn bare Marla.
Godt å se deg, Sheila.
Jeg vil ha cowboyutsnitt, men nærbilde.
- Det er hode til kne. - Ja, men nærbilde.
- Tenker du på meg som Mrs. Jan Lewan? - Så klart.
Panorer fra meg til publikum og så tilbake.
Ja, film Jan, Jan og bare Jan.
Hva sa jeg?
Velkommen til vår 14. årlige polkafest!
Jeg har gleden av å presentere den fantastiske artisten dere er her for å se.
Som tilfeldigvis også er min mann.
Mange av dere synes nok at jeg er heldig som er Mrs. Jan Lewan.
Men jeg er mye mer enn bare det.
Jeg presenterer alltid Jan, så kanskje jeg skal presentere meg selv i kveld.
Jeg er sikker på at mange av dere husker
at jeg deltok i og vant Junior Miss Hazleton.
Jeg kan også synge og danse, men det får jeg aldri sjansen til.
Min historie er mange kvinners historie.
Jeg la drømmene mine på is for å stifte familie
og la mannen min ta rampelyset.
Mange av damene her kjenner seg nok igjen i det.
Hadde ikke dere også drømmer og...
...og ambisjoner?
Hva skjedde?
Det var altså litt om meg.
Så...
...for å komme til saken...
...vil jeg presentere den utrolig begavede polske prinsen,
Jan Lewan!
Min vakre kone, som ikke bare er min kone.
Hun er mye, mye mer enn som så.
Hun er en fantastisk mor og mer enn det også.
Hun... legger sammen klær så flott. Men det er en bonus!
For det jeg mener, er at hun er fantastisk i alt hun gjør.
En stor applaus for min Marla!
Ett, to, spill!
Hva skjedde i kveld, mamma? Klikket det for deg?
Denne kyllingen var jammen god.
Var det så ille?
Nei. Alle sa at du er så flink til å snakke.
- Jeg innså at jeg må gjøre noe selv. - Jeg er hjertens enig!
Jeg fører regnskap for dr. Morrisey i Scranton.
Han trenger ny kontorsjef. Du er midt i blinken, Marla.
Men Marla er jo den beste ravselgeren.
Jeg snakker om en sikker jobb med fast arbeidstid og fast lønn.
Jobbe for en tannlege? Hva slags liv er det?
Et liv med helseforsikring!
Gi dere! Gi dere, begge to!
Jeg vil gjøre noe stort som jeg kan være stolt av.
Derfor har jeg bestemt meg for å delta i Mrs. Pennsylvania-konkurransen.
Det er bortkastet tid! De skjønnhetskonkurransene er fikset!
Det må du gjøre, elskede.
Jan...
Jeg trenger trener, danselærer, stemmetrener...
- Vi kan bruke min. - Jeg trenger kjoler og badedrakter.
- Vi drar til Miami. - Nye sko...
Vi kjøper de dyreste.
Hvordan skal du betale for det?
Du er ikke en skjønnhetsdronning! Du ser ut som din far.
Du skal ikke gjøre dette.
Vet du hva?
All mulig respekt, men dette er mitt hus! Jeg er mannen, og jeg bestemmer!
Marla, våkn opp og få hodet ut av ræva!
Vet du hva problemet ditt er, mamma? Du er ikke lykkelig.
- Bare la henne gå. - Hvis du vil tro på eventyr,
så bare tro på fantasiverdenen din!
Jeg vil heller leve i en fantasiverden enn hvor det nå er du lever!
Jeg bor et sted som heter "åpne øynene"!
- Jeg er ferdig med dere skrullinger! - Du har aldri trodd på meg!
Det gjør Jan!
Så, så, Marla.
Du vet Robby Pulaski? Marla kunne giftet seg med ham.
Når er han den største rørleggeren i Scranton.
Han har tre pickuper og svømmebasseng!
La meg massere deg.
Jeg sa at hun ikke måtte gifte seg med en musiker.
Nå trekker de barnebarnet mitt med seg.
De fleste musikere sulter, men Jan Lewans orkester? Vi klarer oss.
- Jeg tror Jan selger narkotika. - Hva?
Han har flere postbokser og merkelige arkivskap.
Han får stadig telefoner og går ut av rommet.
Én dag er han blakk, den neste svømmer han i penger.
Jeg skjønner ikke hvordan han kan betale orkesteret.
Gi deg!
Det meste han får for en konsert, er 1500 dollar.
Vanligvis er det heller 800.
- Han har andre virksomheter. - Hver konsert går i minus.
- Han har investorer. - Hva investerer de i?
Må vi snakke om dette nå?
Jeg diktet opp en vill historie for å slippe å dra hjem.
Jeg gledet meg til å være sammen med deg.
Unnskyld. Jeg lurer bare sånn på hva det er han driver med.
Jan Lewan selger ikke narkotika. Ok?
Han har forhekset deg. Du tenker ikke klart.
Uten Jan Lewan ville jeg ikke vært her.
Mickey Stutz var ikke i stand til å bedra kona. Men det er Mickey Pizzazz.
Du har rett.
Man tar ikke inn på Land O' Nod for å ha denne samtalen.
- Mickey... - Ja?
- Kan du holde rundt meg? - Mer enn som så!
Å, Mickey!
Alle sa at Joanne Dupree ville vinne. Mamma også.
Men Joanne Dupree vant ikke. Jeg vant.
Og du vinner igjen!
STEPPETIMER 380 DOLLAR
TRENINGSSTUDIO 490 DOLLAR
BALLETTIMER 637 DOLLAR
KJOLEFORRETNING 1475 DOLLAR
BADEDRAKTER 730 DOLLAR
BOLIGMALING 6100 DOLLAR
STEMMETRENING 595 DOLLAR
Alt ser kjempegodt ut!
Hva er det med deg?
- Ut med språket! - Jeg har flyttet ut.
David har fått lappen og trenger ikke meg mer.
Det er mer enn det.
Jeg liker å bo for meg selv igjen.
Jeg møtte Jan i forrige uke. Vi måtte ta ut pengene.
Investerte dere hos Jan?
Ja, men vi måtte betale for Sids galleblære-operasjon.
Fikk dere pengene tilbake?
Og mere til! Vi tjente stort.
- Kanskje Ken og jeg burde investere. - Ikke gjør det! Tro meg.
Jeg ville gjort det igjen,
men nå som diabetesen tok Sids fot, går alle pengene til protesen.
Det smerter meg å si dette om min egen svigersønn...
Men jeg tror han er litt tvilsom.
Han var real med oss.
Polkabobler, polkabobler
Polkabobler i vinen
Og med Mickey på ukulele
Er det polkabobletid!
Brøl!
Bitsy Bear falt!
Takk for den vakre dansen!
Som dere vet, er det Mrs. Pennsylvania i neste uke.
Og jeg vil at mange skal heie på Marla, så jeg har leid fem busser til dere!
Hun setter seg alltid ved siden av meg.
Du er så innbilsk. Jeg er ikke interessert i å ha sex med deg.
Hvorfor legger du stadig igjen beskjeder, da?
Ok, ok.
Lonny, ro deg ned.
Bitsy, sitt et annet sted. Og ingen flere telefoner, ok?
Ferdig!
Hver gang det lages kvalm, er det Bitsy Bear som rører i gryta.
Ikke film det. Slett det.
Kan vi snakke i fred?
Vince, gå til parkeringen og få folk til å si at de elsker meg.
- Bandet liker ikke at du leier busser. - Det er en investering.
Vi kommer med folk som heier på Marla. Hvis Marla vinner, tjener vi alle penger.
Jeg skjønner ikke hvordan.
Jeg skriver det på plakatene! Vi blir et maktpar.
Og så får vi TV-program som Sonny og Cher. Man må bruke penger for å tjene penger.
Men hvor kommer pengene fra? Fra meg? Investorene? Bandet?
Hvis dere ikke liker bussene, kan dere prøve å tjene penger uten meg!
Unnskyld. Hør her...
Vil du se regnskapet, Mickey Pizzazz? Jeg kan vise deg alt.
- Jeg vil se regnskapet. - Kom til butikken når som helst.
Hei, hei! Alt er i orden mellom oss?
Marla, min skjønne, du jobber så hardt.
Men uansett hva som skjer i dag, er du allerede...
Å, Jan...
Fyll bussene!
Conga!
Kom igjen!
VELKOMMEN TIL MRS. PENNSYLVANIA
Mine damer og herrer, ta godt imot
tolv av Pennsylvanias mest elegante damer.
Marla Lewan fra Hazleton, hvis du hadde alle pengene i verden, hva ville du kjøpt?
Jeg trenger ikke penger, for jeg har allerede alt jeg trenger:
Familien og vennene mine.
Så vakkert svart!
Reis dere!
Connie Klopski fra Newberg, hvis du var en bil, hva slags bil ville du vært?
Jeg ville vært en amerikanskprodusert bil.
Jeg ville vært luksuriøs, og jeg ville ha lavt drivstofforbruk.
Det er avgjørende at vi finner lokale energikilder,
noe jeg er sikker på at vi amerikanere,
som er så hardtarbeidende og uavhengige, kan klare!
Det er bilen jeg ville vært!
Hun er en gudinne!
- Folkens, folkens! - Heia Amerika!
Sett dere!
- Sett dere ned! - USA, USA!
USA!
Unnskyld. Glemte lykkedukka på bussen.
Unnskyld!
På tredjeplass, helt fra Philadelphia...
Debra Johnson!
Gratulerer.
Hun var kjempeflink, Jan.
Og på andreplass, fra Newberg...
Connie Klopski!
Og årets Mrs. Pennsylvania er...
Hazletons egen Marla Lewan!
Jeg elsker deg så høyt!
Marla har jobbet så hardt. Jeg er så stolt. I dag er jeg ikke Jan Lewan,
men Mr. Mrs. Pennsylvania.
- Jeg aner ikke hva som skjedde. - Hva skjedde?
Ok, la oss dra! Bussene kjører nå!
Det er champagne til alle, men bare på bussen!
Snu deg og gå den veien. Fort!
Der er du Der står du i lyset
På en måte du har drømt om I hele ditt liv
Plutselig står du for deg selv Mrs. Pennsylvania
Til deg, Mr. Lee.
- Det skal rett opp på veggen. - Hvis du insisterer.
Du advarte meg, Mr. Lee, men vi har et nytt sennepsproblem.
Hallo?
Ja, det er Marla Lewan.
Selvfølgelig husker jeg deg.
Hva behager?
Hvordan kan det være mulig?
Dette er skandaløst!
Hvem sier det?
Nei!
Beklager, men svaret er nei!
Mannen fra konkurransen sier at Connie Klopski vant,
og at jeg må levere tilbake kronen og bagasjen og alt.
Men du vant! Vinneren er den som vant!
Men de sier at jeg ikke vant, at noen endret resultatet.
Hvem? Hvorfor?
De vet ikke. De sier at noen bestakk en dommer.
Å nei, å nei, å nei.
Ikke bra.
Du hadde ikke noe med det å gjøre, vel?
- Jeg? Nei. Men... - Men hva?
Bare gjør som de sier for å unngå bråk. Hvis det kommer ut, er det veldig ille.
- Tror du ikke at jeg vant? - Selvfølgelig gjør jeg det!
Du er den beste fruen!
Vi vet at du vant, så kanskje det er greit.
Vi gir tilbake kronen, sløyfene, trofeet, bagasjen...
Hvorfor det? Jeg vant! Jeg gir ikke noe til Connie Klopski!
Det burde du ikke heller! Du er den vakreste! Det kan alle se!
Kom.
En skandale har rammet Mrs. Pennsylvania-konkurransen.
Marla Lewan, kona til polkaartisten Jan Lewan, vant i år.
Mange hevder at resultatet var fikset. Det snakkes om bestikkelser.
Aldri i livet om hun vant. Aldri i livet!
Dommerne sier at andreplassen Connie Klopski var den egentlige vinneren.
Det er så trist.
Nå kan man ikke engang stole på Mrs. Pennsylvania-konkurransen.
Delstaten lover full granskning.
Dette ser veldig stygt ut.
Jan.
Det er bare fordi hun får fortelle sin versjon overalt.
Vi må få frem vår side av saken.
Og den eneste måten Connie Klopski får mitt trofé på, er gjennom vinduet sitt.
Connie Klopski har gått hardt ut og krevd at du leverer tilbake kronen.
Jeg vant jo konkurransen. Hvis det har skjedd noe, er jeg offeret.
Alle sier at Jan Lewan fikset det. At du har gode kontakter. Hva betyr det?
Jeg ringte paven og sa: "Be Gud om å la kona mi vinne."
- Det er latterlig. - Folk sier at du bestakk noen.
Jeg bestakk ikke noen.
Hvis noen vil snakke om det, er det bare å komme til butikken.
Dommerne sier at de ikke stemte på deg.
Hvorfor fikse en skjønnhetskonkurranse? Vi tar ut pengene våre. Alt sammen.
Jan? Får du beskjedene mine? Jeg har ringt åtte ganger.
Vi trenger pengene.
Sa du ikke at du skulle sende oss rentene?
- Det er Vince. Dette er litt pinlig... - Det er Arlene igjen.
- Vi trenger pengene. - Logopeden har ikke
fått betalt på tre måneder.
Jeg ringer fra First National angående overtrekk på kontoene dine.
Ring tilbake så snart du kan.
Hva skal jeg gjøre? Hva skal jeg gjøre?
Sikker på at du vil ta ut pengene? Du har tjent godt på å investere rentene.
Ingen andre kan tilby 12 %.
Ok.
Jeg skal sende sjekken i dag.
Som vil bli avvist så det svir.
Ekteparet Krzyzewski er her og vil snakke med deg med en gang.
Ikke her! Jeg kommer ut.
Ed og Anita! Så godt å se dere!
- Vi vil ha pengene tilbake. Nå. - Hvorfor det?
Vi liker ikke å bli trukket inn i en skandale.
Dere så selv at hun vant!
Vi fikk en telefon.
En anonym person sa at investeringen vår kanskje ikke var trygg.
Pengene deres er kjempetrygge.
Hvorfor ringte vedkommende da?
Jeg måtte sparke den dansende bjørnen, og hun tok det ille opp.
- Det må ha vært bjørnen. - Hva så? Vi vil ha pengene våre!
La oss se hva vi har... Krzyzewski, Krzyzewski...
Oi, se her.
Dere har vært smarte og investert rentene,
og dessuten skutt inn mer, så det har bare vokst og vokst.
- Da er det på tide å trekke seg ut. - Både ja og nei.
Omsetningen er større enn noensinne.
Avkastningen er oppe i 20 % nå.
Men dere vil ha pengene nå, så jeg skriver ut en sjekk.
- Tyve prosent? - Ikke for alle.
Bare for dem som vil tjene stort.
Ok, 273000 dollar.
Dere har gjort det godt hos Jan Lewan.
Gi meg hendene deres.
Takk for at dere investerte. Jeg kommer til å savne dere.
Men dere kommer på konsertene? Pocono løkfestival i helga.
Kan vi sette pengene i 20 %-investeringen?
Selvfølgelig! Dere er betrodde investorer!
Vi fortsetter hos deg.
Hold hendene i midten. Et familiehåndtrykk.
- Vi stopper på Hillside og spiser. - Hva? Det er ikke noe tess.
- De har den beste tunfisksalaten. - Vi drar på Sherwood.
- Hva er det du gjør? - Hva gjør du selv?
Jeg hørte hva du sa. Er det realistisk?
Ikke snakk om forretninger! Du er trompetist!
Du stiller ikke spørsmål, du blåser tonene jeg gir beskjed om!
David...
Jeg burde ikke snakke slik til deg.
Jeg har rotet til alt, men jeg skal ordne opp.
Det kan du sikkert, men jeg tror du kanskje lover for mye.
Ja. Du har rett.
Jeg tar ikke imot flere investeringer.
Jeg skal booke stor USA-turné og bare jobbe med musikk.
Tilgi meg, Far, for jeg har syndet.
Jeg trenger Guds hjelp. Jeg er ille ute. Jeg er på ville veier.
- Hvordan det? - Jeg gjør alt feil.
Jeg klarer ikke å slutte. Så mange er avhengige av meg.
Har dette med investeringene dine å gjøre?
Hva?
Min tante Judy har investert pensjonen sin hos deg.
- Hun er avhengig av rentene. - Si til Gud at jeg jobber med det.
Husker du en Jan Lewan?
Nei.
Å ja.
Jan Lewan!
Artig fyr.
Jeg har fått mange telefoner om ham. Hvorfor avsluttet du saken?
Ingen hadde et vondt ord å si om ham.
Jeg snakket med et eldre par som investerte 60000 hos ham.
Nå tar han ikke telefonen.
Jeg var på konsert og snuste litt rundt. Merkelig miljø. Men alle elsket ham.
- De sa at det er myndighetenes feil. - Det sier de alltid.
De liker ikke å betale skatt, hater lover og regler, vil bare være i fred.
Og så trekker de pengene sine ned i do for en svindler.
- Jeg er glad du er med. - Min første ordentlige turné.
Vi skal holde ham unna bråk. Ikke sant, Mickey Pizzazz?
Bandet virker litt nedtrykt. Kanskje du burde si noe.
Jeg vet at det har vært vanskelige tider.
Jeg måtte si opp Vince.
- Og Bitsy Bear. - Takk.
Og jeg har ikke gitt dere lønnsforhøyelsen jeg lovet.
Ikke lei fem busser neste gang!
Jaså! Bitsy Bear er borte, så Christopher lager kvalm for henne.
Men snart er vi på rett kjøl igjen. Nye fans, nye smil og masse penger!
Hallo?
Hallo? Snakker jeg med Marla Lewan?
- Ja. - Det har skjedd en ulykke.
Marla. Jeg er så lei for det.
Det burde vært meg.
Jeg skulle ønske det var meg. Det er bare på grunn av meg.
Ikke si det. Det var ikke din feil. Du kjørte ikke engang.
Du måtte bare ta ham med på turné!
- Mamma... - Hun har rett! Hvorfor?
Jeg fikk gutten min lagt på respirator!
Jan. Hvordan går det med ham?
- Hvis han dør, tar jeg livet mitt. - Ikke si det.
- Det er bare min feil. - Nei.
Jo, Mickey.
- Jeg har gjort fæle ting. - Det gjør vi alle.
Jeg har gjort verre.
Jeg var utro. Med Barb.
- Barb? - Jeg måtte gjøre det slutt.
Jeg likte ikke det hun sa om deg.
Barb gjør rett i å hate meg. Jeg er et dårlig menneske.
- Det er ikke sant. - Jo.
Jeg har gjort fæle ting, og Gud straffer meg ved å skade David.
Jeg bønnfaller deg, Gud...
Jeg gjør hva som helst, bare du lar gutten min overleve!
- Sett deg. - Nei.
Mr. Lewan. Husker du meg?
Ron Edwards!
Marla, det er et mirakel! Gud hørte meg!
Han straffer meg i stedet! Endelig får jeg betale for syndene mine!
Mr. Lewan! Du er arrestert for svindel!
Jeg visste at du drev på med noe!
Hva er det som skjer?
Gud er god. Han bønnhørte meg!
- Hvem? - Gud! Hva mener du med "hvem"?
- Endelig får jeg svi! - Jeg trodde på deg og forsvarte deg!
Jeg slo opp med Barb på grunn av deg!
- Det var det jeg sa! Jeg sa at han løy! - Du hadde rett, Barb!
Gutten min! Se på øynene hans!
Hva var det jeg sa?
- De arkivskapene fortalte alt! - Hvorfor snakker du om arkivskap?
- Livet mitt er en løgn! - Det er nok bare toppen av isfjellet!
Du er en svindler og løgner! Du fikset regnskapet!
Jan! Kom tilbake og fortell meg hva det er som foregår!
Det går bra, Marla! Gutten vår overlever!
Jeg elsker deg, David! Din far elsker deg!
I dag møtte Jan Lewan til soning av dommen på fem år.
I en gråtkvalt unnskyldning sa Lewan seg skyldig i pyramidespill
rettet mot eldre i 14 delstater.
Mange pensjonister møtte opp for å vitne mot Lewan i retten.
Jan Lewan ruinerte oss.
Mange liker Mitsubishi, men jeg er en Sony-mann.
Høyest oppløsning, S-VHS-inngang, beste lyd i klassen.
Jeg ser ikke forskjell. Hvilket er billigst?
Det.
La oss dra til Hawaii der palmene svaier
La oss ha polkabobler i vinen
De vil lære oss hula på hawaiisk vis
Vi kan lære dem polka i 2/4-takt
Folk er ikke så hyggelige her. Mange hater meg, tror jeg.
Selv Mickey har sendt hatbrev, men jeg tar hver dag som den kommer.
- Fortell om deg selv. - Jeg har sluttet med stokk.
Det er godt nytt! Du...
Unnskyld? Jeg har et problem. Jeg er veldig redd for romkameraten min.
Han kommer rett fra isolat.
- Walker? - Ja.
Ja, hold deg unna ham.
Hvorfor er vi på samme rom? Jeg har ikke engang slått til noen.
Du må ha gjort noe ille siden du er her.
Jeg deler rom med en gal mann,
men hva kan jeg gjøre? Det var jeg selv som fikk meg hit.
Men jeg tenker på deg, Marla. Deg og David.
Jeg vil fortsatt gi dere alt.
Det holder meg i live.
Jan...
Jeg tror det var bra at jeg fikk strupen skåret over av en gal mann.
- Hva? Hvorfor det? - Fordi nå er alle så snille med meg.
Alle sier at jeg er tøffing med fengselskred.
Tenk at de satte deg på celle med en galning. Det er kriminelt.
Hele systemet er et jævla rot.
Mamma hilser, tro det eller ei.
- Hva? Til meg? - Hun er noe for seg selv.
Det skjedde noe utrolig på supermarkedet.
- Vi har hørt de gode nyhetene! - Jeg vet ikke hva dere snakker om.
Jan...
Synd de ikke gjorde det ordentlig.
Gjør noe, Ed!
- Du angrep oss! - Ingen tvang dere!
Dere investerte fordi dere var grådige!
Hvordan kan en annenrangs polkamusiker gi dere 12 %
når banken bare gir tre?
Dere var grådige, grådige, grådige! Dere har bare dere selv å takke!
- Det er noe galt med deg! - Jeg har fortsatt pengene mine!
Kjør, kjør!
Hva er det hun...?
Galning!
Endelig forsvarer mamma meg! Det er godt nytt.
- Du sa jo at hun ville like deg en dag. - Skaden har gjort mye godt.
Det er noe annet jeg vil snakke med deg om.
Ja vel...
Det har vært vanskelig. Veldig vanskelig.
Ikke bare det å ikke ha penger, men...
- Folk tror jeg visste om investeringene. - Du vet ingenting! Jeg vet knapt noe selv.
Men du visste det.
Det gjorde du!
Kanskje jeg bare er dum.
Men... jeg ønsket å tro på alle de gode tingene.
Og jeg...
Jeg ønsket å tro deg...
...fordi jeg elsker deg.
Men jeg tror ikke jeg noen gang kan stole på deg igjen.
- Jeg må gå videre i livet. - Nei.
Jeg skal få deg til å stole på meg igjen.
- Jeg vil alltid være en venn for deg. - Jeg vil ikke ha en venn!
Beklager, men jeg vil ikke være Mrs. Jan Lewan lenger.
Det er offisielt. Jeg har mistet alt.
- Jeg er så lei for det. - Jeg også.
FEM ÅR SENERE
Tyrone.
Ha det.
Applesauce.
Vær snill, polkamann. Ses på Grammy-utdelingen.
Jeg har lært mye av deg.
Trenger du skyss?
Nei, det går bra. Jeg tar bussen.
Du kom!
- Beklager at jeg er sen. Fikk ikke fri. - Gutten min!
Du er så hardtarbeidende.
- Mickey. - Jan.
Unnskyld.
Jeg kom aldri på besøk. Jeg vendte deg ryggen.
- Du er her nå. - Jeg har vært en dårlig venn.
Dette er Amerika. Alle får en ny sjanse.
Dette er himmelen, Mickey.
Det er himmelen!
- Jeg skal sette på denne. - Hva er det?
Avskjedsgave fra musikkgjengen. Alle er mordere og slipper aldri ut.
Med tårer i øynene
Forlot jeg mitt polske hjem
To kofferter pakket
Med alt jeg eide
Amerika, pengetreet, var mitt eneste mål
For det skulle jeg jobbe med kropp, hjerte og sjel
Men jeg gjorde feilberegning Gikk gjennom harde prøvelser
Jeg ba angrende bønner "Gud, jeg trenger et bedre kall"
Jeg levde la vida loca
Men nå rapper jeg polka
Føler dere det?
Bra sound, hva?
- Tøft, pappa. - Ja. Trenger bare litt trompet. Og litt...
...futt.
Ja.
Det kan bli stort.
Etter soningen begynte Jan Lewan å planlegge comebacket.
Med tårer i øynene
Forlot jeg mitt polske hjem
Han sier at han vil betale de 4931452 dollarene tilbake til ofrene.
Amerika, pengetreet, var mitt eneste mål
Etter fem års rettsstrid måtte Marla Lewan si fra seg Mrs. Pennsylvania-tittelen.
Jeg drømte at alle i Vegas ville kjenne mitt navn
At i Chicago og Cleveland ville jeg være berømt
I Big Apple...
BASERT PÅ DOKUMENTAREN AV JOHN MIKULAK OG JOSHUA VON BROWN
Til og med i Park Place
Da jeg kom til Statene startet jeg et polkaband
Vi begynte i dansesaler
Turnerte med buss i hele landet
Jeg gav aldri opp drømmen om å bli en stor stjerne
Jeg fulgte den overalt Her og der, fjern og nær
Polkakongens imperium smuldrer opp
Stemmejuks i Mrs. Pennsylvania?
Lewan dømt til fem års fengsel
Orkesterleder alvorlig skadet i fengsel
Jeg har vært bak lås og slå Men fortsatt står jeg på
Jeg kan leve la vida loca
Men nå rapper jeg polka
Med hardt arbeid og hell gjorde jeg det skarpt
Spilte min polkamusikk på alle store scener
Alle i Sheboygan sang mine polkasanger
Men jeg innså ikke hvor galt det skulle gå
Hør på min historie, på det jeg vil fortelle
Slik at du og dine kjære ikke går i samme felle
Men med avsløringen kom mange harde prøvelser
Men jeg fortsatte å meditere Overvant min misere
Du kan si at jeg gjorde alt De ville se meg falle
Jeg har vært bak lås og slå Men fortsatt står jeg på
Jeg har levd la vida loca, men nå rapper jeg polka
Dere kan føle det, ikke sant?
Det var polkarappen min!
Tekst: Vegard Bakke Bjerkevik